Z A P I S N I K

14. sjednice Vijeća Mjesnog odbora Studentski grad, održane 14. srpnja 2026.
u prostorijama Mjesnog odbora Studentski grad, Ulica Vile Velebita 1a,
s početkom u 18,00 sati


NAZOČNI ČLANOVI VIJEĆA: 

1. RENATA HOFER
1. ZORAN PRERADOVIĆ
1. VLADO VARAT
1. MIRO OJVAN
1. SNJEŽANA ŽIVČIĆ
1. DRAŽEN RUBIĆ
1. MARIJA GEORGIEV


Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 7 od ukupno 7 članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora Studentski grad.
Predsjednica Vijeća daje zapisnik 13. sjednice na verifikaciju.
Vijeće jednoglasno prihvaća tekst zapisnika s 13. sjednice. 

Potpredsjednica predlaže dopunu dnevnog reda:
1. Zaključak o zahtjevu građana za sanacijom klupe u Ulici Vile Velebita – donošenje zaključka.
Na prijedlog predsjednice, Vijeće jednoglasno utvrđuje
DNEVNI RED:

1. Zaključak o prijedlogu lokacija za jesensku sadnju stabala na području Mjesnog odbora Studentski grad – donošenje zaključka;
2. Zaključak o zahtjevu građana za asfaltiranje pristupnog puta i ugradnju parkirne rampe u Dankovečkoj ulici – donošenje zaključka;
3. Zaključak o zahtjevu građana za sanacijom klupe u Ulici Vile Velebita – donošenje zaključka;
4. Pitanja, prijedlozi i obavijesti.


Ad. 1) Zaključak o prijedlogu lokacija za jesensku sadnju stabala na području Mjesnog odbora Studentski grad

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.

Nakon provedene rasprave, Vijeće jednoglasno donosi

ZAKLJUČAK
o prijedlogu lokacija za jesensku sadnju stabala na području Mjesnog
odbora Studentski grad

1. Vijeće predlaže dodatne lokacije za jesensku sadnju stabala:
· Livada kod DV Poletarac u Ulici Vile Velebita, k.č. 2906/1 k.o. Dubrava,
· Livada na raskrižju Ulice Zvonimira Ljevakovića i Lovrakove ulice, k.č. 2471/25 te 2471/31, obje k.o. Dubrava.


Ad. 2) Zaključak o  zahtjevu građana za asfaltiranje pristupnog puta i ugradnju parkirne rampe u Dankovečkoj ulici 

Uvodno obrazloženje iznosi predsjednica Vijeća.
[bookmark: _GoBack]U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.

Nakon provedene rasprave, Vijeće većinom glasova (6 ZA i 1 SUZDRŽAN) donosi

ZAKLJUČAK
o  zahtjevu građana za asfaltiranje pristupnog puta
i ugradnju parkirne rampe u Dankovečkoj ulici

1. Razmotren je zahtjev stanara za asfaltiranje pristupnog puta i ugradnju parkirne rampe za zgrade u Dankovečkoj ulici, kbr. 44 i kbr. 44/1, koje su u mješovitom vlasništvu, odnosno 50% u vlasništvu Grada Zagreba.
2. Vijeće predlaže asfaltiranje pristupnog puta te postavljanje klamerica s ključem kako bi se zaustavilo nepropisno parkiranje ispred ulaza, čime se blokira izlaz stanara iz vlastitog parkirališta.


Ad. 3) Zaključak o zahtjevu građana za sanacijom klupe u Ulici Vile Velebita

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić, Marija Georgiev, Dražen Rubić, Miro Ojvan i Zoran Preradović.

Nakon provedene rasprave, Vijeće jednoglasno donosi

ZAKLJUČAK
o zahtjevu građana za sanacijom klupe u Ulici Vile Velebita

1. Razmotren je zahtjev za sanacijom klupe u Ulici Vile Velebita kod tzv. Potkove.
2. Vijeće predlaže uklanjanje navedene klupe, s obzirom da je rekonstrukcija cijele Potkove trenutno u procesu te se očekuje skorašnji početak radova, a sanacija uništenih dasaka predstavljala bi nepotreban trošak jer će prilikom rekonstrukcije sve klupe ionako biti uklonjene.


Ad. 4) Pitanja, prijedlozi i obavijesti

Predsjednica obavještava članove Vijeća o mailovima građana pristiglim u poštanski sandučić Mjesnog odbora Studentski grad te raspravlja sa članovima Vijeća o datumu sjednice u kolovozu.

Završeno u 18,30 sati.

KLASA: 024-08/26-003/1552
URBROJ: 251-13-11-6/015-26-2
U Zagrebu, 14. srpnja 2026.

Zapisnik sastavio: Marija Georgiev
         Predsjednica
Vijeća Mjesnog odbora
       Studentski grad    

							                     Renata Hofer

